
REFERAT

pentru aprobarea Planului Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-002062/11.04.2008, şi completată cu U32008-003676/10.07.2008 prin care se solicită avizarea din punct de vedere urbanistic a Planului Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara.
Având în vedere cerinţele Certificatului de Urbanism nr. 246/15.01.2008;

In baza HCL nr. 435 din 27.11.2007 privind aprobarea Studiuluide Fezabilitate şi realizarea obiectivului de investiţie „Ansamblu locuinţe sociale” str. I.I. de la Brad – amplasamentul actual al Bazei RATT - Timişoara;
Ţinând cont de faptul că nu s-au înregistrat obiecţiuni, aşa cum rezultă din Procesul Verbal anexat de la Dezbaterea publică din 25.09.2008, organizată în conformitate cu prevederile Legii nr. 52/2003 privind transparenţa decizională în administraţia publică şi coroborat cu Dispoziţia Primarului Municipiului Timişoara nr. 92/2007. 

Având în vedere Raportul de Avizare nr. 03/PV-12.05.2008 al Comisiei Tehnice de Amenajare a Teritoriului şi de Urbanism – favorabil;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara.
Documentaţia a fost iniţiată de către PRIMĂRIA MUNICIPIULUI TIMIŞOARA pentru a veni în sprijinul chiriaşilor evacuaţi sau care urmează a fi evacuaţi din locuinţele ce vor fi retrocedate în natură foştilor proprietri, M.D.L.P.L. (Ministerul Dezvoltării, Lucrărilor Publice şi Locuinţelor) elaborând în acest sens OUG nr. 68/2006 aprobată prin Legea nr. 515/2006 şi OUG nr. 74/2007.  În conformitate cu HCL nr. 435/2007 documentaţia a fost elaborată de către firma S.C. ZAM GRUP S.R.L. Timişoara, proiect nr. 11/2008 în baza Studiului de Fezabilitate aprobat.
Zona studiată este amplasată în teritoriul administrativ al municipiului Timişoara, în partea de nord a oraşului. Terenul este mărginit la sud de strada I. I. de la Brad, la est şi vest de proprietăţi private, iar la nord de un drum nou propus a se realiza, în corelare cu documentaţiile aprobate anterior.
Conform PUG Timişoara aprobat prin HCL 157/2002, prelungit cu HCL 139/2007 şi PUZ "Ion Ionescu de la Brad", Timişoara, aprobat prin HCL 186/2003, terenul are destinaţia de instituţii şi servicii publice de interes general existente. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice. Conform ultimei adrese din partea Consiliului Judeţean Timiş cu nr. 12060/ 29.09.2008, nu este necesar obţinerea Avizului Consiliului Judeţean, întrucât documentaţia Plan Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara nu se află într-una din situaţiile prevăzute în această adresă, si anume: 

,,… până la detalierea acestor zone de interes, acestea sunt în principal terenurile arabile din extravilanul şi intravilanul municipiului Timişoara, terenurile riverane Pădurii Verzi si căilor majore de penetraţie în municipiu”.
Prin prezentul Plan Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Terenul aflat în proprietatea Primăriei Municipiului Timişoara are o suprafaţa totală de 18.966 mp şi este identificat prin C.F. nr. 141364 Timisoara, nr. cadastral 2190/2, 2191/1-2191/2, 2192/1/1/1/4/2-3/4; 2190/2, 2191/1-2191/2, 2192/1/7/2; 2193/1/1/1/1/2.
Prin prezentul Plan Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara, se propune realizarea unui ansamblu cu destinaţia de locuinţe sociale şi funcţiuni complementare ce vor exista cu precădere la parterul imobilelor. Ansamblul va fi compus din 6 imobile în regim de înălţime variabil: de la S+P+4 E+Ph până la maxim S+P+6E+Ph, în total preconizându-se a se realiza un număr de 495 apartamente, din care 373 apartamente cu 2 camere şi 122 apartamente cu o cameră. Subsolul va avea o suprafaţă desfăşurată de 14.178,00 mp şi va adăposti 474 locuri de parcare, spatii tehnice si adăpostul de apărare civila.  
Terenul este accesibil actualmente, atât pietonal cât şi auto din str. Ion Ionescu de la Brad, iar o dată cu finalizarea investiţiei se doreşte realizarea şi executarea în partea de nord a terenului a străzii noi propuse, cu profil transversal de 16m, ce a fost prevăzută şi prin documentaţia PUD - "Ansamblu de locuinţe colective  si servicii" str. Ion Ionescu de la Brad nr.11, Timişoara, aprobat prin HCL 304/31.07.2007, în conformitate cu avizului Comisiei de Circulaţie nr. SC2008-6985/01.04.2008.
Pentru evitarea generării de blocaje pe străzile adiacente terenului studiat, va fi creată o axă de circulaţie auto şi pietonală în interiorul ansamblului menită să aducă traficul în incintă şi să alimenteze toate imobilele propuse dar şi pentru a face legătura între strada existentă, I. I. De la Brad şi strada propusă în partea din nord.
Terenurile învecinate, situate în partea de vest şi est, aparţin tot domeniul public al Municipiului Timişoara, şi vor fi mobilate prin documentaţii de urbanism, faza P.U.D. astfel: la vest se doreşte realizarea unei grădiniţe şi o zonă verde de agrement, iar la est o zonă de servicii şi comerţ. Acestea vor asigura funcţionalitatea întregii zone, pentru a corespunde necesităţilor şi confortului populaţiei din întregul cvartal. Indicii de construibilitate propuşi se vor încadra, pentru fiecare teren din cele două adiacente, în aceleaşi valori ca şi prezentul Plan Urbanistic Zonal. 
Având în vedere că investiţia este destinată programului de realizare a locuinţelor sociale, fondul de locuinţe destinate închirierii persoanelor evacuate din locuinţele retrocedate în natură foştilor proprietari se constituie de către consiliile locale, finanţarea acestor locuinţe fiind asigurată din bugetele locale şi din transferuri de la bugetul de stat, stabilite anual cu această destinaţie în bugetul M.D.L.P.L. conform prevederilor în vigoare.
Indicii propuşi prin documentaţie sunt:

POT max = 40 %

CUT max = 3,1
Regim de înălţime max. S+P+6E+Ph
Spaţii verzi min 20 %

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic Zonal „Ansamblu locuinţe sociale” str. Ion Ionescu de la Brad, f.n. – Baza RATT, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
Având în vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat în acest referat.

